|  |
| --- |
| Földigiliszta Hasznosak, mert a lehullott falevelet, elhalt szerves anyagot elfogyasztják és ürülékük a növények számára értékes táplálékot jelent. A talaj felszínén láthatók a jellegzetes ürülékkupacok.  földigiliszta.jpg | AgroLine.hu |
| Ezerlábúak Ikerszelvényesnek is mondjuk, mivel a szelvényeik többségén 2-2 pár lábat találunk, mert a szelvényeik párosan összenőttek. Testük hengeres többnyire, kemény páncéllal borított. Sok testszelvényük, sok lábuk van – innen a nevük. Elhalt vagy élő növényi részekkel táplálkoznak.  Ezerlábúak eladók - kloroform |
| Erdei orsócsiga Háza kb. 2 cm-es, hosszúkás alakú, sűrűn bordázott. Az avarban, kidőlt fatörzsön, mohás köveken látható. Korhadó növényi részeket fogyaszt. Házuk nyílását egy kis „ajtóval” (zárólemezzel) be tudják csukni, ha visszahúzódnak a házukba. Ez megvédi őket a nagy meleggel, hideggel és ellenséggel szemben.  Magyarország élővilága - www.elovilag.turaoldal.hu - Kétlemezes ... |
| Ászkarákok Nem víziállatok, mint a rákok többsége, hanem többnyire szárazföldön élnek. A nedves, nyirkos helyeket kedvelik, pl. lehullott levelek, kövek alá húzódnak, az erős napsütést elkerülik. Ha hozzányúlsz valamelyikhez, többnyire összegömbölyödik teljesen, kemény golyónak látszik. A lehullott levelekkel táplálkoznak.  Oniscidea Stock Photos & Oniscidea Stock Images - Alamy ászkarák |
| Lószúnyog A legyek rokona. Teljesen ártalmatlan, bár óriási lábú szúnyog. Nem csíp! Lárvái a talajban élnek, az elpusztult levéldarabkákat, növényi gyökereket rágják. A kifejlett rovar érdekessége, hogy rendszerint akkor már nem táplálkozik.  Lószúnyog [Digitális Képarchívum - DKA-031432] |
| Tavaszi álganajtúró 2020-ban az „Év rovara”! Csinos, fémesen csillogó, kék vagy zöldes színű rovar. Nehézkesen halad általában az erdei ösvényeken. Nagyon hasznos állat. Az elpusztult növények és állati ürülékek lebontásában van fontos szerepe. Nevével ellentétben nemcsak tavasszal látható az erdőkben!  Érdekesség! A trágyából labdát készítenek, leviszik függőleges járatukba, ezután a nőstény egyetlen petét helyez a labdába, majd a járatot befalazzák. A felnőtt bogarak nem telelnek át, életük rövidesen véget ér. A petéből egy hónap múlva kikel a lárva, és a tél folyamán feléli a trágyagolyót. A következő év elején bebábozódik, majd tavasszal-nyár elején kiássa magát a felszínre.  Geotrupes vernalis (tavaszi ganajtúró) | Dung beetle | Peter | Flickr |
| Erdei béka Kétéltű. Az erdőben hatalmas ugrásokkal közlekedik, alig lehet észrevenni az avarban, színe egybeolvad a környezetével. Hátának színe világosbarna vagy drapp, sötét halántéksávval. Kocsonyás petecsomóit erdei kis tavak vizébe rakja. A kifejlett béka szárazföldön keresi táplálékát, pl. rovarokat, csigákat, gilisztákat. Erős hátsó lábainak hosszú ugrásaival halad, menekülés közben a nagyobb példányok 1-2 m-eseket is ugorhatnak. Leginkább éjjel aktív. Védett faj!  Kétéltűek - Erdei béka |
| Kékfutrinka Magyarországon védett. Éjjeli állat, nappal ritkán látható. Kora reggel vagy napnyugtakor megfigyelhető az erdőkben, parkokban, kertekben. 3-4 cm hosszú, karcsú rovar. Ragadozó, vagyis más rovarokkal, lárvákkal, csigákkal táplálkozik. Érdekesség! A csigák védekező nyálkatermelését képes egy kábító ütéssel leállítani. Lábai vékonyak és hosszúak (8–12 mm), elősegítve a bogár gyors mozgását. Fekete színű csápjai kb. ugyanolyan hosszúak, mint a lábai.  Biegacz fioletowy Carabus violaceus 1.jpg |

**Források:**

* Dr. Bakonyi Gábor – Dr. Kiss István – Veres László: A talaj élővilága, Officina Nova, Bp. 1991.
* Magyar Madártani és Természetvédelmi Egyesület (2020) Magyarország kétéltűi és hüllői: Erdei béka <http://www.mme.hu/keteltuek-es-hullok/erdei-beka>; Letöltés dátuma: 2020-04-25